2 ใน 19 สุดยอดส้วม กทม.ปี 2562
รายงานวันจันทร์- รพ.เจริญกรุงประชารักษ์-สวนสันติชัยฯ,เมื่อเร็วๆนี้ กทม.ได้จัดพิธีมอบรางวัลสุดยอดห้องน้ำแห่งปีของ กทม.และมอบรางวัลห้องน้ำมาตรฐานดีเด่นประจำปี 2562 โดยมี พล.ต.ท.โสภณ พิสุทธิวงษ์ รองผู้ว่าฯ กทม.เป็นประธานมอบรางวัล ซึ่งงานดังกล่าวจัดขึ้นอย่างต่อเนื่องตั้งแต่ปี 2552 เพื่อรณรงค์เชิญชวนให้เจ้าของอาคาร สถานประกอบการ ดูแลพัฒนาความสะอาดห้องน้ำ ห้องสุขาสาธารณะ,โดยเน้น 12 กลุ่มเป้าหมาย ประกอบด้วย ศาสนสถาน สถานีบริการน้ำมันเชื้อเพลิง ตลาดสด ร้านอาหาร โรงพยาบาล ห้างสรรพสินค้าหรือศูนย์การค้า สถานที่ราชการ แหล่งท่องเที่ยว สวนสาธารณะ สถานศึกษา สถานีขนส่ง และห้องน้ำสาธารณะริมทาง โดยปี 2562 มีผู้เข้าประกวด 137 แห่ง มีสถานที่ได้รับรางวัลสุดยอดห้องน้ำตามประเภทของกลุ่มเป้าหมาย 19 แห่ง และรางวัลมาตรฐานห้องน้ำดีเด่น 18 แห่ง,รายงานวันจันทร์ วันนี้ ได้พูดคุยกับ 2 หน่วยงานที่ได้รับรางวัลสุดยอดห้องน้ำแห่งปี ได้แก่ โรงพยาบาลเจริญกรุงประชารักษ์และสวนสันติชัยปราการ,พญ.เลิศลักษณ์ ลีลาเรืองแสง ผอ.โรงพยาบาลเจริญกรุงประชารักษ์ เล่าว่า รพ.เจริญกรุงประชารักษ์ เป็น รพ.ตติยภูมิขั้นสูง ขนาด 464 เตียง เป็น รพ.ขนาดใหญ่ ดูแลรักษาผู้ป่วยโรคซับซ้อนต่างๆ ดังนั้นมาตรฐานการดูแลผู้ป่วย นอกจากคุณภาพการดูแล การรักษาพยาบาล การส่งเสริมสุขภาพแล้ว ด้านการป้องกันโรคถือเป็นเรื่องสำคัญ เริ่มจากพื้นฐานคือการมีสุขอนามัยที่ดี เป็นส่วนหนึ่งที่ทำให้ไม่มีโรค,สำหรับ รพ.เจริญกรุงฯมีผู้ใช้บริการเฉลี่ยวันละ 2,000 คน มีบุคลากรของโรงพยาบาลอีกประมาณ 2,000 คน รวมๆแล้วจะมีผู้คนเดินไปมาภายในโรงพยาบาลประมาณ 4,000 คนต่อวัน เราอยากให้ทั้งผู้ป่วยที่มาใช้บริการ และเจ้าหน้าที่ของเรามีความสุข คนไข้มาหาเรามาด้วยความทุกข์ ความเจ็บป่วย ภายในโรงพยาบาลเกิดภาพหรือความรู้สึกที่ไม่สวยงามเหมือนธุรกิจอื่นๆที่คนต่างยิ้มมาหา เมื่อเราเจอความทุกข์ทุกวัน เราจะทำอย่างไรให้ทั้งผู้ป่วยและบุคลากรของเรามีความสุข,ทั้งนี้ ห้องน้ำเป็นที่ปลดทุกข์ อย่างน้อย 4,000 คน ต้องได้ปลดทุกข์ในห้องน้ำที่สะอาด ซึ่งเป็นส่วนหนึ่งของแนวคิดที่จะร่วมกันสร้างความสุขให้เป็นรูปธรรม เริ่มต้นจากสิ่งเหล่านี้ ประกอบกับภายในโรงพยาบาลต้องระมัดระวังเรื่องเชื้อโรค เพื่อป้องกันโรค จึงนำร่องปรับปรุงห้องน้ำและส่งเข้าประกวดเป็นปีแรก โดยมอตโต้ของห้องน้ำ รพ.เจริญกรุงฯ คือ เจริญกรุง เจริญใจ ห้องน้ำอนามัย ปลอดภัย ปลอดโรค,ถามว่า หลังจากได้รับรางวัล การต่อยอดหรือพัฒนาห้องน้ำของ รพ.เจริญกรุงฯเป็นอย่างไร พญ.เลิศลักษณ์บอกว่า การรักษาแชมป์ รักษามาตรฐานสำคัญที่สุด ซึ่ง รพ.เจริญกรุงฯจะรักษามาตรฐานการเป็นสุดยอดห้องน้ำไปตลอด โดยจะนำห้องน้ำนี้ ไปเป็นต้นแบบในการพัฒนาปรับปรุงห้องน้ำในส่วนอื่นให้ดียิ่งๆขึ้นไป เพื่อสุขอนามัยที่ดี ให้ทุกคนได้ใช้ห้องน้ำที่สะอาด ปลอดภัย มีสิ่งอำนวยความสะดวกครบโดยเฉพาะอย่างยิ่ง สิ่งอำนวยความสะดวกสำหรับผู้สูงอายุ และผู้พิการ ต้องมีอุปกรณ์ที่เหมาะสมสำหรับการใช้ห้องน้ำ นอกจากนี้ภายในห้องน้ำยังมีการสอดแทรกความรู้ต่างๆให้ผู้ที่ใช้บริการได้อ่านระหว่างที่เข้าห้องน้ำอีกด้วย,ด้านนาง อารมย์ วงษ์มหา ผอ.สำนักงานสวนสาธารณะ บอกว่า สวนสาธารณะเป็นสถานที่ที่ประชาชนมาใช้บริการเป็นจำนวนมาก และมีความหลากหลายทุกเพศ ทุกวัย ทุกชนชั้นมาใช้บริการได้อย่างเท่าเทียม ห้องน้ำเป็นบริการอย่างหนึ่งที่เราต้องตระหนัก ให้,ความสำคัญ และต้องมีมาตรฐานที่ดี เพื่อสุขอนามัยที่ดีของประชาชน โดยสวนสาธารณะของ กทม.จะมีแนวคิดการปรับปรุงห้องน้ำให้มีความโปร่ง โล่ง ระบายอากาศได้ดี ปลอดภัย มีแสงสว่างเพียงพอ รวมถึงมีสิ่งอำนวยความสะดวกครบครัน,สำหรับสวนสันติชัยปราการ เดิมลักษณะห้องน้ำเป็นมุมทึบ อับๆ ซึ่งไม่ค่อยสวยงาม และดูไม่ปลอดภัย สำนักงานสวนฯจึงออกแบบการปรับปรุงใหม่ให้โล่ง โปร่ง สบาย และดูมีความปลอดภัยมากยิ่งขึ้น ทั้งนี้ สำนักงานสวนฯสำรวจ และค่อยปรับปรุงห้องน้ำภายในสวนสาธารณะอย่างต่อเนื่อง เพื่อให้ประชาชนที่มาใช้บริการได้ใช้ห้องน้ำที่ดี สะอาด และปลอดภัย.
เมื่อเร็วๆนี้ กทม.ได้จัดพิธีมอบรางวัลสุดยอดห้องน้ำแห่งปีของ กทม.และมอบรางวัลห้องน้ำมาตรฐานดีเด่นประจำปี 2562 โดยมี พล.ต.ท.โสภณ พิสุทธิวงษ์ รองผู้ว่าฯ กทม.เป็นประธานมอบรางวัล
ห้องน้ำ,สุดยอดส้วม,มอบรางวัล,ห้องน้ำแห่งปี,โสภณ พิสุทธิวงษ์,ห้องสุขาสาธารณะ,รายงานวันจันทร์,ข่าวทั่วไป